
	На основание чл. 5, ал. 2 от Наредбата за условията и реда за извършване на оценка на въздействието върху околната среда (Наредбата за ОВОС), РИОСВ – Монтана информира:
Инвестиционното предложение (ИП) „Изграждане на нов обект за аквакултури – ферма за интензивно отглеждане на риба в садки, представляваща „Садкова инсталация за отглеждане на риба в плаващи мрежести клетки (садки) в яз. „Огоста“ попада в обхвата на т. 1, буква „е“ (интензивно развъждане на риба) от Приложение № 2 на Закона за опазване на околната среда (ЗООС) и съгласно чл. 93, ал. 1, т. 1 от същия закон подлежи на процедура за преценяване на необходимостта от извършване на оценка на въздействието върху околната среда (ОВОС). 
ИП подлежи на процедура по реда на Глава шеста, Раздел III на ЗООС и в тази връзка попада и в обхвата на чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което за него следва да бъде извършена оценка за съвместимостта му с предмета и целите на опазване на защитени зони. На основание чл. 38 от Наредбата за ОС, оценката за съвместимост се извършва чрез процедурата по ОВОС по реда на ЗООС и Наредбата за ОВОС, при спазване на специалните разпоредби на Закона за биологично разнообразие.

